بيمن منطلب وجفوف مامديت
نكل جدمي القلق وادري امن ارد مذلول
ومادكت رجلهه العزه يوم امشيت
اجي ابغيضي ؟ واسامح واللة بلوه الطيب
اسامح واستحي لوجارح اشحسيت
اتسير علكلب وانته ابجدم رحال
وجودر يم كفاك عيوني لومريت
صوجي اعله الوفه رحت ابخلك جناي
مالحو عليه وانه ما لحيت
قله اويه الوفه الكد الاصابع خير
لا واحد لمحته وكلشي ما كضيت
انه ابدرب الخجل واتلاكه وي صلفين
بيه الصوج ثاري بعيني من صديت
وانه امعاشر صنم ما جسه نبض احساس
ماتنزل رحمته ابصفه لو تانيت
تعال انته ..الهوه ... امن اثنينكم مخنوك
درت وجهك زعل ولدمعي ما هميت
واكثر من هواي اتنفسه المعدوم
انه بلحضة وداعك كلشي ما شميت
وكلتلك ضيع وانه اترس كفاك اصياح
وجم تايه جبت بس انته مارديت
وبقيت انطر دلالك وانه شابع خير
وازاني الطمع ؟؟لو شوكي من تانيت
وبقيت ابعيني تكبر وانته خاين عود
جا شنهي اشمعزتك لو صدك وافيت
الخذاك متباهي بادي العشره توه اوياك
وذكرني بطعمهه وياك يوم ابديت
ابضهري وسولفك يافشله من اندار
من كلوله ويه الكبلك اشسويت
وكللهم غشيم وعافه ولفه وراح
ياذله ابهذيج الحضه احس جديت......
خابص روحي وادري بولفي مو وفاي
عليمن من حجو فوك الصدر دكيت
واتعير واكولن ولفي سهله اتهون
كدام الخلك يلكلشي بيه انطيت
ورجعت اعناد بيه وروحي بيهه اعناد
اعاتبهه وترد وتكلي لا حنيت
كلت كل اليذلني ارتاحي ياروح
اكبال الناس ذلني وكلشي ماسويت
منقووولــــــ ..